**ОБЯВЛЕНИЕ ЗА ИЗБОР НА ПОТРЕБИТЕЛИ ПО ПРОЕКТ**

**ОБЯВЛЕНИЕ ОТ ОБЩИНА БОРОВАН ЗА ПРОВЕЖДАНЕ НА ИЗБОР НА ПОТРЕБИТЕЛИ НА УСЛУГА „ГРИЖА В ДОМА В ОБЩИНА БОРОВАН“ ПО ПРОЦЕДУРА ЧРЕЗ ДИРЕКТНО ПРЕДОСТАВЯНЕ BG05FPR002-2.001 „ГРИЖА В ДОМА „ПРОГРАМА ЗА „РАЗВИТИЕ НА ЧОВЕШКИТЕ РЕСУРСИ 2021 – 2027“**

На основание подписан Договор за безвъзмездна финансова помощ по Процедура “Грижа в дома“ обявяваме прием на документи за избор потребители на услугата .

Настоящето проектно предложение цели да се осигури подкрепа в домашна среда за лица с увреждания и възрастни хора, зависими от грижа. Ще се разширят възможностите за предоставяне на социални и интегрирани здравни услуги в домашна среда, вкл. и в контекста на пандемични ситуации.

Специфични цели на проекта са :

* Осигуряване и разширяване на социални услуги и интегрирани здравни - услуги в домашна среда, вкл. в контекста на пандемичната ситуация.
* Повишаване качеството на живот на потребителите и насърчаване на социалното включване и интегриране в обществото на групите в неравностойно поведение.
* Преодоляване на социална изолация на възрастните хора, чрез осигуряване на екип от специалисти, които да се грижат за тяхното психическо и физическо здраве чрез осигуряване на подкрепа в домашна среда.

Същност на услугата - индивидуализирана подкрепа за хора с увреждания, възрастни и самотно живеещи лица живеещи на територията на община Борован. Интегрирано здравно-социални услуги в домашна среда ще бъде предоставена от специализиран екип от здравен специалист и домашни помощници, ще се оказва и психологическа подкрепа от психолог.

**ЗА ПОТРЕБИТЕЛИ НА ИНТЕГРИРАНИ ЗДРАВНО-СОЦИАЛНИ УСЛУГИ В ДОМАЩНА СРЕДА МОГАТ ДА КАНДИДАТСТВАТ:**

* Възрастни лица с невъзможност за самостоятелно обслужване
* Самотно живеещи лица /сами и в изолация/
* Лица с различен вид и степен на увреждания.

**Прилагат се следните документи**:

1. Заявление за кандидатстване по Образец

2. Документ за самоличност (за справка);

3. Експертно решение на ТЕЛК/ НЕЛК (копие);

4. Медицински протокол на ЛКК (копие);

5.Други медицински документи - актуална епикриза и др. (копие);

**ОСНОВНИ ИНТЕГРИРАНИ ЗДРАВНО – СОЦИАЛНИ КОИТО ЩЕ ПОЛЗВАТ ПОТРЕБИТЕЛИТЕ СПОРЕД НЕОБХОДИМОСТТА СА:**

1.Предоставяне и събиране на информация

2.Социално-битова дейност :

* поддържане на хигиена в обитаваното помещение
* закупуване на хранителни продукти и вещи от първа необходимост
* съдействие при приготвяне на храна, съобразно здравословното състояние на лицето
* съдействие за закупуване на лекарства
* съдействие при настаняване в лечебно заведение за болнична помощ
* заплащане на битови сметки /със средства на потребителя/
* административна помощ
* оказване на помощ при придвижване в дома
* оказване на помощ при прием на медикаменти и при извършване на домашна рехабилитация
* оказване на помощ и съпровождане извън дома
* оказване на съдействие за организиране на свободното време на потребителя и насърчаване на комуникацията и поддържането на социални контакти
* оказване на здравна грижи и психологическа подкрепа.

3.Допълнителни дейности – при възникнала необходимост

Кандидатите за потребители на услугата (или техни представители), подават документи (или чрез свой представител), **от 25 ноември до 10 декември 2022 всеки работен ден от 8,00 часа до 17,00 часа**  в сградата на Община Борован, дирекция „Инвестиционна политика обществени поръчки и проекти“

##### Повече информация за изискванията за кандидатстване, документи и срокове може да получите на място в община Борован или на тел: 09 147 92 03

##### Лице за контакти:

##### Десислава Марковска ръководител на проекта - тел.: 09 147 92 03 (всеки работен ден от 08.00 ч. до 17.00 ч.)

##### Заявления за кандидатстване може да намерите и на сайта на Община Борован

**Изготвил:**

**Десислава Марковска – Ръководител проект**